Battle-luokka (hävittäjä)

Battle-luokka oli Britannian kuninkaallisen laivaston ja Australian laivaston hävittäjäluokka. Alukset valmistettiin kolmessa alaluokassa, joista ensimmäinen tilattiin vuoden 1942 laivasto-ohjelmassa. Muutetut toinen ja kolmas tilaus sekä kaksi suurennettua alusta oli suunniteltu tilattaviksi vuosien 1943 ja 1944 laivasto-ohjelmissa. Pääosa jälkimmäisistä tilauksista peruutettiin sodan lähestyessä loppuaan ja alusten tarveen  vähentyessä. Lopulta kaksi Australian tilaamista kolmannen ryhmän aluksista valmistui Australiassa.

Seitsemän luokan aluksista valmistui ennen sodan päättymistä, mutta ainoastaan HMS Barfleur osallistui taistelutoimiin brittiläisen Tyynenmeren laivaston mukana.

 Suunnittelu
Toisen maailmansodan alun tapahtumat osoittivat, että Britannian kuninkaallisen laivaston hävittäjien ilmatorjunta ei kyennyt torjumaan keskitettyä ilmahyökkäystä, jolloin laivasto kärsi suuria tappioita. Vuonna 1941 tehdyt päätökset ongelman ratkaisemiseksi johtivat uusiin vaatimuksiin hävittäjille, kuten ilmatorjuntakykyisen riittävällä tulnejohdolla varustetun pääaseen käyttöönottoon. Samalla päätettiin tykkien asentamisesta etukannelle yliampuvina, jotta kaikilla tykeillä voitaisiin tarvittaessa ampua samaan maaliin. Tykkien ampuma-alaa kasvatettiin siirtämällä komentosiltaa taaemmas. Lisäksi esitettiin asennettavaksi kahdeksan 40 millimetrin 60 pituuskaliiperin ilmatorjuntatykkiä kaksiputkisina asennuksina keskilaivaan sekä takakannen rakenteiden päälle, mikä mahdollistaisi kattavan ja toisiaan täydentävän ampuma-alan. Lähisuojaa täydennettiin vielä eri puolille alusta asennetuin 20 millimetrin ilmatorjuntatykein. Alukselle asennettiin lisäksi vakaajat, jotka mahdollistivat parhaan mahdollisen alustan tulitoiminnalle. Merimaalitorjuntaa täydennettiin asentamalla kahdeksan 21 tuuman torpedoputkea asennettuina kahteen neljän ryhmään. Sukellusveneentorjunta-aseistuksena oli kaksi syvyyspommikiskoa sekä neljä heitintä.

Yllä olevan aseistuksen pohjalta suunniteltiin uusi alus, joka hyväksyttiin keväällä 1941. Alukset olivat merkittävästi aiempaa suurempia ja niitä pidettiinkin lähinnä Tribal-luokan alusten tappioiden korvaajina. Suunnitelman mukaisina alukset olivat 116 metriä pitkiä ollen reilun puoli metriä Tribal-luokan aluksia pidempiä. Alusten leveys oli kuitenkin lähes metrin suurempi.

 Group 1942 
Ensimmäiset kymmenen suunnitelman mukaista alusta tilattiin 27. huhtikuuta 1942 vuoden 1942 laivasto-ohjelmassa. Samalla päätettiin luopua aakkosiin perustuvasta nimeämiskäytännöstä, kun alukset nimettiin tunnettujen taisteluiden mukaan ja luokan nimeksi Battle-luokka. Tilausta täydennettiin vielä kuudella aluksella 12. elokuuta, jolloin samalla ensimmäiseen tilaukseen kuuluneet HMS Hogue ja HMS Lagos siirrettiin J. Samuel White and Companylta Cammell Lairdille.

+ Battle-luokan hävittäjät group 1942Whitley 1988, s. 138.NimiTelakkaKölinlaskuVesilleValmisKohtalo Tilattu 27. huhtikuuta 1942HMS BarfleurSwan Hunter, Tyne ja Wear28. lokakuuta 19421. marraskuuta 194314. syyskuuta 1944myytiin romutettavaksi 1966HMS TrafalgarSwan Hunter15. helmikuuta 194312. tammikuuta 194423. heinäkuuta 1945saapui romutettavaksi heinäkuussa 1970HMS St. KittsSwan Hunter8. syyskuuta 19434. lokakuuta 194421. tammikuuta 1946saapui romutettavaksi 19. helmikuuta 1962HMS ArmadaHawthorn Leslie and Company, Hebburn29. joulukuuta 19429. joulukuuta 19432. heinäkuuta 1945saapui romutettavaksi 18. joulukuuta 1965HMS SolebayHawthorn Leslie3. helmikuuta 194322. helmikuuta 194411. lokakuuta 1945saapui romutettavaksi 11. elokuuta 1967HMS SaintesHawthorn Leslie8. kesäkuuta 194319. heinäkuuta 194427. syyskuuta 1946saapui romutettavaksi 1. syyskuuta 1972HMS CamperdownFairfield Shipbuilding and Engineering Company, Govan30. lokakuuta 19428. helmikuuta 194418. kesäkuuta 1945saapui romutettavaksi syyskuussa  1970HMS FinisterreFairfield8. joulukuuta 194222. kesäkuuta 194411. syyskuuta 1945saapui romutettavaksi 12. kesäkuuta 1967 Tilattu 12. elokuuta 1942HMS GabbardSwan Hunter2. helmikuuta 194416. maaliskuuta 194510. joulukuuta 1946Pakistanin laivastolle 24. tammikuuta 1957HMS HogueCammell Laird6. tammikuuta 194321. huhtikuuta 194424. heinäkuuta 1945myyty 7. maaliskuuta 1962HMS LagosCammell Laird8. huhtikuuta 19434. elokuuta 19442. marraskuuta 1945saapui romutettavaksi kesäkuussa 1967HMS GravelinesCammell Laird10. elokuuta 194330. marraskuuta 194414. kesäkuuta 1946saapui romutettavaksi 4. huhtikuuta 1961HMS SluysCammell Laird24. marraskuuta 194328. helmikuuta 194530. syyskuuta 1946Iranin laivastolle 26. tammikuuta 1967HMS CadizFairfield10. toukokuuta 194316. syyskuuta 194412. huhtikuuta 1946myyty Pakistanin laivastolle 1956 nimellä PNS Khaibarupposi kolmannessa Intian-Pakistanin sodassa 1971HMS St. JamesFairfield20. toukokuuta 19437. kesäkuuta 194512. heinäkuuta 1946saapui romutettavaksi 19. maaliskuuta 1961HMS VigoFairfield11. syyskuuta 194327. syyskuuta 19459. joulukuuta 1946saapui romutettavaksi 6. joulukuuta 1964

Tilaukset eivät lopettaneet valmiiksi pitkälle vietyjen suunnitelmien kehitystyötä ja muutoksia tehtiin ilmatorjunnan parantamiseksi. Pääaseeksi valittiin 4,5 tuuman tykit aiemman vain alakulmille suunniteltujen 4,7 tuuman tykkien tilalle. Aluksille asennettiin siten kahdeksan 4,5 tuuman tykkiä asennettuina kaksiputkisiin Mk IV -torneihin. Tykkien korotuskulmat riittivät ilmamaalien torjuntaan, ja niihin voitiin liittää tarvittava tutka-avusteinen tulenjohto. Kaksiputkiset 40 millimetrin 60 pituuskaliiperin tykit päätettiin asentaa vakautettuina Hazemayer Mk IV -asennuksina, jolloin tulenjohdosta huolehtisi tyypin 282 tutka. Tykit asennettaisiin rinnakkain torpedoputkien väliin. Valmistuksen viiveet mahdollistivat vielä 20 millimetrin tykkien vaihtamisen neljään 40 millimetrin 60 pituuskaliiperin yksiputkiseen Mk VII -asennukseen. Tykeistä yksi asennettiin sillan etupuolelle B-tykin taakse, kaksinpuolin siltaa yhdet ja neljäs puolikannen takaosaan.

Tyynenmeren taisteluista japanilaisia vastaan taistellessa saatujen kokemusten mukaan keskilaivaan sijoitettu nelituumainen ilmatorjuntatykki oli tehoton. Siten vain ensimmäisessä valmistuneessa aluksessa HMS Barfleurissa tykki säilytettiin, mutta lopuissa se korvattiin kahdella yksiputkisella 40 millimetrin tykillä Mk VII -asennuksena, jolloin Boforsin valmistamien tykkien lukumäärä nousi neljääntoista. Määrä oli suurempi kuin monilla risteilijöillä.

Aluksilla oli valmistuessaan verkkorakenteinen masto, eikä tolppa kuten alkuperäisissä suunnitelmissa. Maston vaihto mahdollisti uusimpien tutkien asentamisen sekä erilaisten omakonetunnistimien käytön. Tavanomainen tutkavarustus oli tyypin 293 merivalvontatutka, tyypin 291 ilmavalvontatutka ja kaksi tyypin 275 tulenjohtotutkaa kytkettynä Mk VI -tulenjohtojärjestelmään.

 Group 1943 
Vuoden 1943 laivasto-ohjelmaan sisällytettiin 24 Battle-luokan hävittäjää sekä kaksi niistä suurennettua alusta. Aluksista kuusi tilattiin 10. maaliskuuta 1943, viisitoista 24. maaliskuuta ja loput viisi 5. kesäkuuta. Kahden suurennetun aluksen, HMS Ypresin ja HMS Vimieiran tilaukset siirrettiin lopulta seuraavaan Daring-luokkaan.

+ Battle-luokan hävittäjät group 1943NimiTelakkaKölinlaskuVesilleValmisKohtalo Tilattu 10. maaliskuuta 1943HMS AgincourtHawthorn Leslie and Company, Hebburn12. joulukuuta 194329. tammikuuta 194525. kesäkuuta 1947myytiin romutettavaksi 1972HMS AlameinHawthorn Leslie1. maaliskuuta 194412. toukokuuta 194520. maaliskuuta 1947romutettu 1964HMS AisneVickers Armstrong, Barrow-in-Furness26. elokuuta 194312. toukokuuta 194520. maaliskuuta 1947romutettu 1970HMS AlbueraVickers16. syyskuuta 194328. elokuuta 1945eiperuutettu 15. lokakuuta 1945HMS BarrosaJohn Brown and Company, Clydebank28. joulukuuta 194317. tammikuuta 194517. helmikuuta 1947romutettu 1978HMS MatapanJohn Brown11. maaliskuuta 194330. huhtikuuta 19455. syyskuuta 1947romutettu 1979 Tilattu 24. maaliskuuta 1943HMS CorunnaSwan Hunter12. huhtikuuta 194429. toukokuuta 19456. kesäkuuta 1947romutettu 1975HMS OudenardeSwan Hunter12. lokakuuta 194411. syyskuuta 1945eiperuutettu 15. lokakuuta 1945HMS River PlateSwan Hunter11. huhtikuuta 1945ei-peruutettu 15. lokakuuta 1945HMS DunkirkAlexander Stephen and Sons19. heinäkuuta 194427. elokuuta 194527. marraskuuta 1946-HMS Jutland (ex-HMS Malplaquet)Stephen27. marraskuuta 194420. helmikuuta 194630. huhtikuuta 1947-HMS St. LuciaStephen19. tammikuuta 1945ei-peruutettu 15. lokakuuta 1945HMS Belle IsleFairfield----HMS OmdurmanFairfield----HMS JutlandHawthorn Leslie----HMS MonsHawthorn Leslie----HMS PoictiersHawthorn Leslie----HMS NamurCammell Laird----HMS NavarinoCammell Laird----HMS San DomingoCammell Laird----HMS SommeCammell Laird---- Tilattu 5. kesäkuuta 1943HMS TalaveraJohn Brown----HMS TrincomaleeJohn Brown----HMS WaterlooFairfield----HMS YpresFairfield----HMS VimieraCammell Laird----

 Australian laivaston alukset eli Group 1944 
Alkuperäisen Group 43:n tilaus sisälsi mahdollisuuden lisäalusten hankinnasta eli kolmannen laivueen alukset, joiden aseistuksena tulisi olemaan uusin 4,5 tuuman tykein varustetut Mark VI -tykkitornit. Vaikka amiraliteetti peruutti alukset, Australian hallitus tilasi 1945 laivastolleen kaksi alusta, joiden kölit laskettiin 1946. Niiden valmistuminen oli kuitenkin hyvin hidasta. Ensimmäinen HMAS Anzac valmistui Williamstownin laivastontelakalta vasta 1950 ja sen sisaralus HMAS Tobruk Cockatoo Islandin telakalta Sydneystä vuotta myöhemmin. Ainoa eroa suunniteltuihin aluksiin oli savuhormien rakenne.

Alusten pääaseistuksena oli kaksi kahdella 4,5 tuuman 45 pituuskaliiperin Mark V -tykillä varustettua Mark VI -tykkitornia, joita täydensi kaksi viisiputkista 21 tuuman torpedoputkisarjaa Mk IX -torpedoille. Ilmatorjunta-aseistuksena oli kolme kaksiputkista Boforsin 40 millimetrin ilmatorjuntakanuunaa mallia STAAG Mk II ja 6–7 kappaletta samoja tykkejä yksiputkisina Mk VII -asennuksina. Sukellusveneentorjuntaan aluksilla oli yksi Squid-sukellusveneentorjuntaheitin.

+ Australian laivaston Battle-luokan hävittäjät (group 1944)NimiTelakkaKölinlaskuVesilleValmisKohtaloHMAS AnzacWilliamstownin laivastontelakka23. syyskuuta 194620. elokuuta 194814. maaliskuuta 1951myytiin romutettavaksi 24. marraskuuta 1975HMAS TobrukCockatoo Islandin laivastontelakka, Sydney5. elokuuta 194620. joulukuuta 19478. toukokuuta 1950myytiin romutettavaksi 1972

Lähteet

 Viitteet 

 Aiheesta muualla 

*